Кэнжэрэ Брамтэрэ
ФутболымкIэ хьэблэхэм я зэхьэзэхуэхэр екIуэкIащ.
Налшык къалэ администрацэм физическэ щэнхабзэмрэ спортымкIэ и къудамэм, КъБР-м спортымрэ туризмымкIэ и министерствэм, «Урысей зэкъуэт» жылагъуэ партым и щIыналъэ къудамэу ди республикэм щыIэм зэгъусэу къызэрагъэпэща зэхьэзэхуэхэм хэтащ Налшык и Iэдииху, Брамтэ, Искож, Кэнжэ, Ипщэ-къухьэпIэ 5-нэ микрорайон хьэблэхэм я командэхэр.
ФутболымкIэ олимп мыхьэнэ зиIэ школ хэхам и унафэщI, екIуэкIа зэхьэзэхуэхэм и судья нэхъыщхьэу хэта Гугъуэт Эдуард къызэрыджиIамкIэ, япэ увыпIэр Кэнжэм и командэм, етIуанэр — Брамтэм, ещанэр — 5-нэ микрорайоным къахьащ. Зэпеуэм хэтащ 2000 — 2001 гъэхэм къалъхуа ныбжьыщIэхэр.
Джэду Думэсарэ.
